32001D0134
L 049/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 14 февруари 2001 година
относно решението за възможно включване на определени активни вещества в приложение I към Директива 91/414/ЕИО на Съвета
(нотифицирано под номер C(2001) 374)
(текст от значение за ЕИП)
(2001/134/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2000/68/ЕО на Комисията (2) (наричана по-нататък „Директивата“),
като взе предвид Регламент (ЕИО) № 3600/92 на Комисията от 11 декември 1992 г. относно определяне на подробни правила за изпълнението на първия етап от работната програма, посочена в член 8, параграф 2 от Директива 91/414/ЕИО на Съвета относно пускането на пазара на продукти за растителна защита (3), последно изменена с Регламент (ЕО) № 2266/2000 (4), и по-специално член 7, параграф 3а, буква г) и член 7, параграф 4 от него,
като има предвид, че:
(1)
Регламент (ЕО) № 933/94 на Комисията от 27 април 1994 г. относно създаване на списъка с активните вещества на продукти за растителна защита и за назначаване на докладващите държави-членки за прилагането на Регламент (ЕИО) № 3600/92 на Комисията (5), последно изменен с Регламент (ЕО) № 2230/95 (6), е определил докладващите държави-членки и нотификаторите за всяко активно вещество.
(2)
Член 7 от Регламент (ЕИО) № 3600/92 предвижда за всяко активно вещество, за което държава-членка е посочена като докладчик, последната да прегледа досиетата и да представи на Комисията доклад за своята оценка на информацията, подадена от нотификаторите в съответствие с разпоредбите на член 6, параграф 1 от този регламент.
(3)
В съответствие с горепосочения член след получаване на докладите на докладващите държави-членки Комисията ги е разпратила до държавите-членки за информация и е предприела консултации с експерти на държавите-членки, както и с главните нотификатори в съответствие с член 7, параграф 3 от Регламент (ЕИО) № 3600/92.
(4)
От направените оценки на известен брой активни вещества става ясно, че предоставената информация не е достатъчна да се определи дали при предложените условия за употреба продуктите за растителна защита, които съдържат съответното активно вещество, задоволяват или не като цяло изискванията, определени в член 5, параграф 1, букви а) и б) от Директивата. Следователно, понастоящем не е възможно да бъде решено дали такива активни вещества да бъдат включени в приложение I към Директивата.
(5)
Член 8, параграф 3 от Директивата предвижда държавите-членки да прилагат изискванията на член 4, параграф 1, буква б), i)-v) и букви в)-е) в съответствие с националните разпоредби относно данните за предоставяне. Оценките, посочени в съображение 4, не посочват проблемите, които не могат да бъдат намалени чрез подходящи мерки за управление на риска на равнище държави-членки. Следователно на този етап не е подходящо да бъдат спрени продукти за растителна защита, които съдържат посочените активни вещества, преди изискваната допълнителна информация да бъде предоставена и оценена. Следователно трябва да се вземе решение за отлагане на евентуалното включване на такива активни вещества в приложение I към Директивата.
(6)
След подробно обсъждане в Постоянния фитосанитарен комитет и в съответствие със становището на този комитет Комисията определи допълнителните данни, изисквани да се определи дали посочените в съображение 4 вещества задоволяват изискванията на член 5 от Директивата. Докладващите държави-членки следва да информират подробно нотификаторите относно всички допълнителни проучвания и информация, които ще се изискват, за да се докаже, че тези изисквания за задоволени.
(7)
За да се позволи на държавите-членки и на Комисията да планират своята работа, следва да се предостави безусловен ангажимент от нотификатора да подава изискваната допълнителна информация с желанието докладващата държава-членка и Комисията да продължат процедурата на разглеждане. За да се позволи на Комисията да завърши в разумен срок работата си по програмата, въведена от Регламент (ЕИО) № 3600/92, следва да се установи краен срок, в рамките на който нотификаторите за тези вещества да приключат своите досиетата. Този краен срок трябва да е възможно най-кратък предвид необходимото за проучванията време.
(8)
Ако за определено активно вещество изискванията на настоящото решение относно подаването на необходимата информация не са изпълнени, заинтересованите страни не са лишени от възможността да искат включването на това вещество в приложение I към Директивата на по-късна дата в съответствие с процедурите по член 6, параграф 2 от Директивата.
(9)
Настоящото решение не засяга каквото и да било действие, което Комисията може да предприеме на един по-късен етап по отношение на тези активни вещества в рамките на Директива 79/117/ЕИО на Съвета (7), последно изменена с Директива 91/188/ЕИО на Комисията (8),
ПРИЕ НАСТОЯЩОТО РЕШЕНИЕ:
Член 1
За активните вещества, посочени в приложението към настоящото решение, решението за тяхното евентуално включване в приложение I към Директива 91/414/ЕИО се отлага в очакване получаването на посочената в член 2 по-долу информация.
Член 2
Докладващите държави-членки информират нотификаторите във връзка с всяко активно вещество, вписано в приложението към настоящото решение, за допълнителните проучвания и информация, определени от Комисията, след консултация с Постоянния фитосанитарен комитет, като изисквани с оглед завършването на техните досиета, така че всички изисквания относно данните на приложение II и приложение III към Директивата да бъдат изпълнение за даден ограничен набор от представителни употреби.
Всяка докладваща държава-членка информира всеки от заинтересованите нотификатори, че ако желае докладчикът и Комисията да продължат процеса на разглеждане с оглед включването на веществото в приложение I към Директивата, той трябва да изпрати на докладчика и на Комисията, в рамките на три месеца, считано от датата на публикуване на настоящото решение, потвърждение да следи неговото досие да покрива изискванията на приложения II и III към Директивата най-късно до датите, посочени в приложението към настоящото решение, и да подаде посочените в предходната алинея проучвания и данни възможно най-бързо и най-късно до посочените в приложението дати.
Член 3
Ако за някои активни вещества необходимата информация не бъде получена в рамките на посочения в член 2 срок, докладващата държава-членка уведомява Комисията възможно най-бързо и най-късно в срок от два месеца.
Член 4
Адресати на настоящото решение са държавите-членки. Докладващите държави-членки информират за настоящото решение нотификаторите на активните вещества, посочени в член 1.
Съставено в Брюксел на 14 февруари 2001 година.